ধর্মতলা চত্ত্বরে রাজনৈতিক মিটিং, মিছিল, সভার উপরে নিষেধাজ্ঞা জারি পুলিশের

কলকাতা: ফের ধর্মতলা (Dharmatala) চত্ত্বরে রাজনৈতিক মিটিং মিছিল ও সভার উপরে নিষেধাজ্ঞা জারি করল কলকাতা পুলিশ (Kolkata Police)। নির্দেশিকা জারি করলেন কলকাতা পুলিশ কমিশনার মনোজ ভার্মা। ভারতীয় নাগরিক সুরক্ষা সংহিতা ২০২৩ এর সব সেকশন ১ এর সেকশন ১৬৩ ধারা অনুযায়ী জারি করা হল নিষেধাজ্ঞা।

কলকাতা পুলিশ সূত্রের খবর, নগরবাসীদের নিরাপত্তা ও আইনশৃঙ্খলা বজায় রাখতে নতুন নির্দেশিকা জারি করা হয়েছে। এর ফলে বউ বাজার থানা, হেয়ার স্ট্রীট থানা এবং হেডকোয়ার্টার ট্রাফিক গার্ড এলাকায় এই নির্দেশিকা বলবৎ থাকবে। যে কোনও অপ্রীতিকর ঘটনা এড়াতে পুলিশি নজরদারি, জনসমাগম নিয়ন্ত্রণ করার জন্য প্রশাসনিক ব্যবস্থা গ্রহণ করা হবে। নির্দেশিকা অমান্য করলে লঙ্ঘনকারী দের বিরুদ্ধে আইনি ব্যবস্থা গ্রহণ করা হবে বলে হুশিয়ারি কলকাতা পুলিশের। ৬০ দিনের জন্য নির্দেশিকা আরোপ করল কলকাতা পুলিশ। ২ জানুয়ারি থেকে ৩ মার্চ পর্যন্ত কার্যকর থাকবে এই নির্দেশিকা বিজ্ঞপ্তি জারি করে জানাল কলকাতা পুলিশ।